7-8 oktabr kunlari Turkmaniston prezidenti Gurbanguli Berdimuhamedov O‘zbekistonda rasmiy safar bilan bo‘ladi. Bu haqda Ashxobodda o‘tkazilgan hukumat majlisi chog‘ida aytib o‘tildi. “Tashrif doirasida Turkmaniston va O‘zbekiston o‘rtasida oliy darajadagi muzokaralar o‘tkaziladi”, - deyiladi Berdimuhamedovning matbuot xizmati tarqatgan xabarnomada.O‘zbekiston TIV ma’lumotlariga ko‘ra, 1991 yildan buyon Turkmaniston rahbari 8 marta O‘zbekistonga tashrif buyurgan, O‘zbekiston prezidenti ham 8 marotaba Turkmaniston rasmiy safar bilan bo‘lgan.